จัดไป กกท. ไฟเขียวสร้างศูนย์ฝึกกีฬาเรือแคนู วางงบ 120 ล้าน
บอร์ด กกท.อนุมัติให้ใช้เงินสำรอง กกท. สร้างศูนย์ ฝึกกีฬาเรือแคนูสลาลอม อ่างเก็บน้ำคลองบางไผ่ ตำบลสำนักท้อน อำเภอบ้านฉาง จังหวัดระยอง 120,795,000 บาท รวมทั้งยังไฟเขียวให้สร้างสนามฟุตบอล ลู่-ลานกรีฑา วัสดุยางสังเคราะห์จังหวัดเจ้าภาพจัดการแข่งขันกีฬาเยาวชนแห่งชาติ ครั้งที่ 35 จังหวัดบุรีรัมย์ อีก 29,699,000 บาท รวมทั้งหมดเป็นวงเงินรวม 150,494,000 บาท,วันที่ 7 ก.ย.61 พล.อ.ประวิตร วงษ์สุวรรณ รองนายกรัฐมนตรี และประธานคณะกรรมการการกีฬาแห่งประเทศไทย (บอร์ด กกท.) เป็นประธานการประชุมบอร์ด กกท. ครั้งที่ 7/2561 ที่ทำเนียบรัฐบาล เมื่อวันที่ 6 ก.ย. ที่ประชุมรับทราบมติคณะรัฐมนตรี เรื่องการแต่งตั้ง นายก้องศักด ยอดมณี ดำรงตำแหน่งผู้ว่าการ กกท. เมื่อวันที่ 28 ส.ค. รวมทั้งรับทราบสรุปผลการเลือกบอร์ด กกท. ประเภทผู้แทนสมาคมกีฬาแห่งจังหวัด คือ นายธรรมวรรธ วงศ์เจริญยศ นายกสมาคมกีฬาแห่งจังหวัดภูเก็ต เป็นผู้ได้รับเลือก โดยได้รับคะแนนจำนวน 36 คะแนน จากจำนวนผู้มีสิทธิลงคะแนน 77 คน โดยมีระยะเวลาการดำรงตำแหน่ง ตั้งแต่วันที่ 21 ก.ค.-7 พ.ย.,จากนั้นที่ประชุมรับทราบรายงานผลการแข่งขันกีฬาเอเชียนเกมส์ ครั้งที่ 18 ที่กรุงจาการ์ตา และเมือง ปาเล็มบัง ประเทศอินโดนีเซีย ระหว่างวันที่ 18 ส.ค.-2 ก.ย. โดยประเทศไทยอยู่ในอันดับที่ 12 ได้ 11 เหรียญทอง (จากกีฬาทางอากาศ 2 เหรียญ, จักรยาน 1 เหรียญ, เจ็ตสกี 1 เหรียญ, ยิงเป้าบิน 1 เหรียญ, เทควันโด 2 เหรียญ และตะกร้อ 4 เหรียญ) 16 เหรียญเงิน (จากกีฬาทางอากาศ 1 เหรียญ,,เจ็ตสกี 2 เหรียญ, มวยสากล 1 เหรียญ, กรีฑา 3 เหรียญ, ปันจักสีลัต 2 เหรียญ, ยกน้ำหนัก 1 เหรียญ, จักรยาน 2 เหรียญ, บริดจ์ 1 เหรียญ, เทนนิส 1 เหรียญ และวอลเลย์บอลในร่ม 1 เหรียญ) และ 46 เหรียญทองแดง (จากกรีฑา 1 เหรียญ, แบดมินตัน 1 เหรียญ, มวยสากล 5 เหรียญ, เรือพายแคนู 4 เหรียญ, เรือกรรเชียง 3 เหรียญ, จักรยาน 3 เหรียญ, ขี่ม้า 2 เหรียญ, ยกน้ำหนัก 6 เหรียญ, ยูโด 2 เหรียญ, เรือใบ 2 เหรียญ, วินด์เซิร์ฟ 1 เหรียญ, เทควันโด 2 เหรียญ, บาสเกตบอล 1 เหรียญ, บริดจ์ 1 เหรียญ, คาราเต้ 1 เหรียญ, ยูยิตสู 1 เหรียญ, ปันจักสีลัต 5 เหรียญ, วูซู 1 เหรียญ, กีฬาทางอากาศ 1 เหรียญ, กาบัดดี้ 1 เหรียญ และเจ็ตสกี 2 เหรียญ),นอกจากนี้ ที่ประชุมยังได้อนุมัติให้ความเห็นชอบใช้เงินสำรองของ กกท. เพื่อเป็นค่าใช้จ่ายในการดำเนินงานจำนวน 3 รายการ วงเงิน 150,494,000 บาท ได้แก่ 1.การก่อสร้างศูนย์ฝึกกีฬาเรือแคนู สลาลอม อ่างเก็บน้ำคลองบางไผ่ ตำบลสำนักท้อน อำเภอบ้านฉาง จังหวัดระยอง วงเงิน 118,900,000 บาท 2.ค่าควบคุมงานก่อสร้างศูนย์ฝึกกีฬาเรือแคนูสลาลอม อ่างเก็บน้ำคลองบางไผ่ ตำบลสำนักท้อน อำเภอบ้านฉาง จังหวัดระยอง วงเงิน 1,895,000 บาท และ 3.การก่อสร้างสนามฟุตบอล ลู่-ลาน กรีฑา วัสดุยางสังเคราะห์จังหวัดเจ้าภาพจัดการแข่งขันกีฬาเยาวชนแห่งชาติ ครั้งที่ 35 จังหวัดบุรีรัมย์ วงเงิน 29,699,000 บาท โดยมอบหมายให้ กกท.ดำเนินการหารือกับกรมบัญชีกลางในเรื่องจัดซื้อจัดจ้างเพื่อให้เป็นไปตามข้อกฎหมายต่อไป
บอร์ด กกท.อนุมัติให้ใช้เงินสำรอง กกท. สร้างศูนย์ ฝึกกีฬาเรือแคนูสลาลอม อ่างเก็บน้ำคลองบางไผ่ ตำบลสำนักท้อน อำเภอบ้านฉาง จังหวัดระยอง 120,795,000 บาท
พล.อ.ประวิตร วงษ์สุวรรณ,การกีฬาแห่งประเทศไทย,ก้องศักด ยอดมณี